**Ақтөбе қаласы №33 қазақ орта жалпы білім беру мектебінің директордың тәрбие ісі жөніндегі орынбасары Абашева Карылғаш Орынбасаровна**

**«Қыз балалар тәрбиесі, мектептегі қыздар ұйымы»**

***“Қазіргі заман қыз бала тәрбиесіне ерекше мән беруді қажет етеді. Себебі қыз баланы тәрбиелеу деген сөз- ұлтты тәрбиелеу деген сөз.Бесігінде жақсы тәрбие алған, үлгі – өнеге көрген қыз бала ержеткенде сол әдетін сақтайды.” деп көрсеткен болатын елбасымыз. Н.Ә.Назарбаев***

Әрбір елдің өміріндегі шешуші кілт қыздарға берілетін тәлім-тәрбие арқылы өлшенеді.Біздің халқымызда “қыз” деген сөздің өзі әдемеліктің, жан-жақты сұлулықтың символы ретінде қолданылады. Халқымыз қыз баланы ардақтайды.Оған қатты сөз айтпай, мәпелеп өсірген.Өйткені,қыз-жат жұрттық бала, қыз – қонақ деп есептеген.Расында, қыз бала өскен соң, ол басқа үйдің баласы болады, бірақ ол бала сол барған үйінде ары таза, иман жүзді, елі, ауылы сыйлайтын ана болу тиіс. Ол үшін жастайынан қыз нымысын қорғай білуге тәрбиелеуіміз керек. Ал,қыз намысы дегеніміз – ең алдымен , өзін-өзі сыйлайтын өз көзқарасынан, ойынан адалдықты көрсетіп, өзін-өзі қорлайтын ымыра мен келісімді қабыл алмайтын терең сезім.Қыздың намысы мен ары, адамгершілігі оның оқуына, қоғамдық пайдалы істеріне, отбасына, құрбы-құрдастары мен ұжымдағы қарым-қатынасына байланысты.Әрбір қыз бала ата-анасын, туыстарын, ұстазын сыйлап, қадірлей білуді үйренсе, болашақта одан елін, жерін, халқын сүйетін, өз шаңырағын ардақтайтын, балаларын жанындй көретін қамқор ана, қайратты жан, нәзік ару шығатыны сөзсіз.

Барлық халық қыздарды өмірдің жалғасы, болашақ ана , өмірлік жар, ол-еңбекқор, ол-қоғам қайраткері деп бағалаған.   
Бүгінгі жас өркен қыз баласы- ертеңгі өркениетті қоғам мүшесі. Ол физиологиялық, психологиялық жағынан жетілген, өркениеттілік пен ғылым жетістіктерін меңгерген, қоғам сұранысына сай болумен қатар әлемдік және ұлттық рухани құндылықтарды бойына сіңіре білу керек

Халқымыз «Қызға қырық үйден тыю, қала берсе қара күңнен тыю» деген мақалға қаншама философиялық ой сыйғызған. Яғни қыз бала тәрбиесіне тек қана анасы ғана жауапты емес, бүкіл ауыл, жұртшылық, қоғам жауапты болып отыр.

Мектебіміздегі қыз балалар тәрбиесін негізінен үш кезеңге бөліп жүргізіледі.

Бастауыш сыныптар кезеңіндегі тәрбиенің мақсаты тазалыққа, ұқыптылыққа, жинақылыққа үйрете отырып, баланың көп білуге құштарлығын арттыру, кітап оқу мәдениетін дамыту.  
Бесінші-тоғызыншы сыныптар арасында алғашқы кезеңдегі тәрбие түрлері ары қарай дамытыла түседі. Бұл тұста, жас ерекшелігіне қарай, қыз бала анасынан ешнәрсе бүкпейді. Қит еткен нәрсенің бәрін айтып келеді. Сол шыншылдығы мен ашықтығын пайдаланып, қыз баланың келешегіне ең керекті нәзіктік, ілтипаттылық, үлкенді сыйлау, кішіге қамқор болу, тұрақтылық сияқты мінездерді қалыптастыру-басты борыш. Сонда бұл сипаттар келешекте жарасымды жар, аяулы ана, қоғамымыздың белсенді мүшесі болатын қыз баланың бойынан әрқашан нұр болып төгіледі.

Үшінші кезең оныншы -он бірінші сыныптарды қамтиды. Бұл аралықтағы тәрбие алдыңғы кезеңдермен тығыз байланысты. Адамға деген мейірім бала кезден, ең жақын адамын сүюден басталады.

Оқу жылының басында мектептің қыздар ұйымының жұмысына басшылық жасауға ұстаз тағайындалып бекітіледі. Сыныптың қыздар ұйымының төрайымдары сайланып,мектептің жалпы қыздар ұйымының жиналысында барлық қыздардың қыздар ұйымының төрайымы сайланады. Бұл жерде мектеп қыздарының пікірі ескеріліп, сол қыздармен жұмыс жасай алатын, қабілеті бар, оқушылар арасында беделді, сыйлы оқушы сайланады.

Қыздар ұйымының жұмысына жетекшілік жасайтын мұғалім сыныптағы қыздар ұйымдарының төрайымдарымен бірлесе отырып мектептің қыздар ұйымының жұмысын жоспарлайды, жүргізеді

Қыздар ұйымы жергілікті ауруханамен, қоғамдық ұйымдармен, мәдениет ошақтарыман, ата – аналар алқасымен, кітапханамен, құқық қорғау органдарымен бірлесіп жұмыс жасайды.

Бірлескен жұмыс нәтижесінде ар – намысын жоғары ұстай білетін қазақ қызының келбеті қалыптасады.

Мектептегі қыздар ұйымының жұмыс құрылымына тоқталсақ, бұл мектеп әкімшілігі, мектеп медбикесі, мектеп психологы, мектептің әкелер кеңесі,

ата – аналар қоғамдық кеңесі, жастар ұйымы. Міне, осы жұмыс құрылымдары мектептің қыздар ұйымының жұмысына жауаптылар. Сонда қыз баланы тәрбиелеу, тек ғана ұймының ғана міндеті емес бұл баршамыздың басты міндетіміз деген сөз. Бұндай жұмыстың нәтижесіндеӘдепті, инабатты, адамгершілігі мол, сыпайы қыз тәрбиеленеді.

Негізінен қыздар ұйымында істелетін жұмыстардың түрлері:

- Жиналыстар;

* - Дөңгелек үстелдер;
* - Әртүрлі тақырыпта кездесулер;
* -Тренингтер;
* - Апталық
* - Баяндамалар;
* - Сауалнамалар;
* - Психологиялық жұмыстар;

- Фестивальдар т.б

Сондай – ақ тәжірибеде кездесетіндей «Тағдыр қиындығы» айдарымен қыздарға қолдау көрсету бағытындағы мәліметтер қыздар ұйымының жұмысында көрінеді.

Онда жетім, жартылай жетім қыздар туралы толық мәлімет, аз қамтылған, көпбалалы отбасының қыздары, өгей әке немесе өгей шеше тәрбиесіндегі қыздармен, толық емес отбасының (әкесі немесе анасы жоқ қыздар) қыздарымен жұмыстар жүргізіледі. Бұндай жұмыстар тағдыр қиындығына төтеп беріп, басты назарда болумен қатар мектептің түрлі тәрбие шараларына тартылады, бос уақыты бақыланады.

2017 жылдан бері «Сырғалым» қыздар клубы жобасымен жұмыстар жасалынып жатыр. Жобаға 5 – 9 сынып қыздары тартылды.

Бұл жобаның басты мақсаты:

***Қыздармызды жан – жақты тәрбиелей отырып, кездескен қиындықтарды жеңе білуге, бір – бірлерімен сырлас, өзара ой бөлісе білуге тәрбиелеу.***

***“Сырғалым” қыздар клубы жобасының бағыттары***

1. ***Кел, сырласайық***
2. ***Менің денсаулығым- болашақ ұрпақтың саулығы***
3. ***Үлкендер өнегесі- өмір шежіресі***

Бұл жобаның бағыттарына жеке – жеке тоқталсақ.

***1. Кел, сырласайық***

*- Оқушылар сабақтастығы, жоғары сынып қыздарының төменгі сынып қыздарымен серіктестік, ынтымақтастық бағытында жұмыс жасаулары;*

* *Өзінің адал досын таңдай біліп, оған өзінің сырларын бүкпей айтуы;*
* *Анасы, апасы, сіңілісі, жеңгесімен ашық әңгімелесу бағытындағы жұмыстар;*
* *Жеке бас күнделігін жүргізу.*

Бұл бағытта жоғары сынып қыздары төменгі сынып қыздарына тәрбие шараларын өткізген кезде, басқада шығармашылық жұмыстарын қорғаған кезде тақырыпқа сай дайындық жұмыстарына көмектеседі.. Анасы мен, жеңгесімен ашық әңгімелесу бағытында «Сырлы жеңге, сұлу қыз», «Ана отбасы шырағы», «Қыз қылығы» т.б тақырыпта кездесулер мен пікірталастар, дөңгелек үстелдер өткізілді.Қыздар жиналысында өз жан сырыңды бүкпей жазалатын, сырласатын жеке бас күнделігін жүргізуге болатыны айтылды.

1. ***Менің денсаулығым болашақ ұрпақтың саулығы***

* *Салауатты өмір салтын сақтау бағытындағы жұмыстар;*
* *- “Туған ауыл табиғаты” туризм*
* *- “Би самалы” байқауы*
* *- Мектептегі спортқа бейім қыздармен жұмыс;*
* *- Денсаулық фестивальдері*
* *- Қазақтың намысын қорғап жүрген спортшы қыздар туралы деректер жинау.*

Қазақ қызы сөзі сыпайы, сұңғақ бойлы, терең ойлы болуы тиіс.Дене бітісі жинақы, ажарлы, шырайлылықты – қазақ қыздарының бойны сіңіру мақсатында туғанауыл табиғатына жылына екі рет туризм ұйымдастырылады. Туризм кезінде қыздарымыз әртүрлі спорттық сайыстарда, туристік тағам түрлерін дайындауда, туризм жоспарына сай өтілген байқауларда үлкен белсенділік танытады.жақсы демалады, кейбір қыздармен жеке сырласудың сәті түседі. Мектебімізде жоспарға сай егіз қыздар байқауы, апалы – сіңілі қыздар байқаулары, денсаулық фестивальдері өтеді.Бұдан қазақ қыздарына тән ұяңдық , инабаттылық, әсемдік, ұстамдылық, биязылық қалыптасады. Сонымен қатар Қыздарымыздың рухтық намысын асқақтатуда Елімізді әлемге әйгілі етіп жүрген спортшы қыздарымыз туралы да деректер жинап, оны басқа оқушыларға таныстырып отырады.

1. ***Үлкендер өнегесі- өмір шежіресі***

* *Қазақ әндерін жинақтайды*
* *- Жергілікті аналар өмірін үлгі ету мақсатында өнерлі аналар мен ұлағатты аналар, батыр аналар туралы деректер жинайды;*
* *- Қыз балалар туралы халық арасына тараған нақыл сөздер мен мақыл – мәтелдерді жинақтап, мағынасын ашады.*
* *- Аналар арасынан шыққан емшілер мен дарынды аналар туралы мәліметтер жинақтайды.*

Халық әндерінің шығу тарихы мен орындаушылары туралы деректерді насихаттау бағытында жұмыстар жүреді.

Халық арасында тараған нақыл сөздер.“Қыздың жолы жіңішке”, “Қызға қырық үйден тыю”“Болмасаң да ұқсап бақ,бір жасқыны көрсеңіз”

«Тар қолтықтан оқ тисе, тартып алар қарындас» т.б нақыл сөздердің қызға сеніммен арқа сүйеу де тек қазақта екендіктерін айтып, мағынасын ашады.

***“Сырғалым” қыздар клубының жобасын қортындылау****“Қазақ қыздарының тәрбиелік деңгейі” тақырыбында сауалнама түрінде жүргізіледі. Сауалнама мектеп ұстаздары, мектеп қыздары мен ата – аналар арасында өткізіліп, талқыланады.*

***“Сырғалым»” қыздар клубының жобасының нәтижесі***

*1.Қыздар бір – бірімен ашық пікір алысады*

*2.Сынып қыздары арасында серіктестік қатынас орнайды.*

*3.Өлкетану бағытында зерттеу жұмыстарын. жасайды*

*4.Қоғамға жат қылықтардан бойын аулақ салуға үйренеді*

*5.Үнемі ізденіс үсітінде жүреді, өзіне – өзі сенімдік орнайды*

*6.Ата – анамен, мектеп арасында берік байланыс орнайды*

***Қазіргі заман ағымына сай қыздар тәрбиесінде төмендегідей басты мәселелерге көңіл бөлінуі керек деп ойлаймын:***

* *Ата-анамен тығыз байланыста болу, баласы туралы пікір алмасып, әңгіме жүргізіп отырып тәрбиелеу. Себебі, қай бала болса да алдымен тәрбиені отбасынан алады;*
* *“Қызға қырық үйден тыйым” деп, қыз баланың әлдебір іс-әрекетіне үзілді-кесілді тыйым салу, жылылық танытпай ұрысып, зеку зиян, керісінше баланың жағдайымен санасып, сеніміне кіру, сырласып дос бола білу керек;*
* *Отбасымен дұрыс, мәдениетті қарым-қатынаста болуы;*
* *Өз ұлтының намысын жоғары қоя білетін, елінің сөзін сөйлейтін жас ұрпақты баулып, тәрбиелеу үшін “мұны білуге әлі ерте, оған тыйым салынады” деген тежеулерді алып тастап, баланы бұғаулы ойдан, шектеулі ұғымдардан құтқару қажет, қайта баланы ойын еркін айта білуге жетілдіріп, білігіне жетелеп отыру керек;*
* *Жас ұрпақты адамға тән табиғи сезіммен өмірді, табиғатты сүйе білуге, құрметтеуге үйрету;*
* *Жаратылыстың ақиқатын, болмысын ашық, бүкпесіз көрсетіп ұғындыруға арналған мектеп – шындықты үйрету мектебі болуы керек;*

Ұлы даланың дана қыздарының бүгінгі жас ұрпағы елдіктің ұраншысы және инабатқа толы өмірдің қозғаушы күші болса екен дейміз. Өз халқын сүйе білген жас адамдардың бойында ұлттық намыс та, ұлттық рух та, жарасымдылық та молынан табылады. Жас өскін тал шыбық сияқты. Оны аялап мәпелесең, бәйтерек болып өседі. Қыздар саналы да тәрбиелі болып өссе, терең білім алса, жоғарыда айтылаған өрелі міндет биігінен көрінеріміз хақ.

ДТО:Абашева Карылгаш Орынбасаровна